หุ้นไทย9ธ.ค.ฟื้นปิดบวก10.77จุด
ตลาดหุ้นไทย9ธ.ค.ฟื้นตัวเด้งปิดบวก 10.77 จุด&nbsp;&nbsp; ได้ปัจจัยภายนอก-ภายในหนุน &#8220;ผลธัญญะ&#8221; น้องใหม่ปิดท้ายหุ้นจองปีนี้ สร้างสถิติเจ๋ง ปิดเหนือจองให้ผลตอบแทนนักลงทุนกว่า 100 %
9 ธ.ค. 2553

ตลาดหุ้นไทย9ธ.ค.ฟื้นตัวเด้งปิดบวก 10.77 จุด   ได้ปัจจัยภายนอก-ภายในหนุน “ผลธัญญะ” น้องใหม่ปิดท้ายหุ้นจองปีนี้ สร้างสถิติเจ๋ง ปิดเหนือจองให้ผลตอบแทนนักลงทุนกว่า 100 % 
ดัชนีตลาดหุ้นวันที่ 9 ธ.ค. ฟื้นตัวปิดบวก 1,035.85 จุด เพิ่มขึ้น 10.77 จุด หรือ 1.05 % มูลค่าซื้อขาย 33,044.13 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย 
1. PTTCH     ปิด 150  บาท เพิ่มขึ้น 4 บาท    มูลค่าซื้อขาย 4,523.44 ล้านบาท 
2. BANPU    ปิด 804   บาท เพิ่มขึ้น 8 บาท    มูลค่าซื้อขาย 2,396.15 ล้านบาท
3. PTT         ปิด 324   บาท เพิ่มขึ้น  1 บาท    มูลค่าซื้อขาย 1,961.43 ล้านบาท 
4. SCB        ปิด 106.50 บาท ไม่เปลี่ยนแปลง   มูลค่าซื้อขาย 1,667.04  ล้านบาท
5. TRUE     ปิด 6.15  บาท  ลดลง 0.05 บาท  มูลค่าซื้อขาย 1,538.83 ล้านบาท 
นายจักรกริช เจริญเมธาชัย ผู้จัดการฝ่ายกลยุทธ์การลงทุน บริษัทหลักทรัพย์ โกลเบล็ก กล่าวว่า ตลาดหุ้นไทยฟื้นตัวได้ปัจจัยบวกจากภายนอกที่ตัวเลขเศรษฐกิจสหรัฐ ออกมาดี ส่งผลให้ตลาดหุ้นเอเซีย ปรับตัวขึ้นถ้วนหน้า และปัจจัยบวกในประเทศที่ศาลรัฐธรรมนูญยกฟ้องเงินบริจาคพรรคประชาธิปัตย์ 258 ล้านบาท
“ทั้งปัจจัยบวกภายนอกและภายใน ทำให้ตลาดหุ้นไทยรีบาวด์ได้ ซึ่งอยู่ในทิศทางเดียวกับตลาดหุ้นเอเซีย"นายจักรกริชกล่าว 
สำหรับทิศทางตลาดหุ้นสัปดาห์หน้า การเมืองไทย ไม่มีอะไรน่ากังวล ส่วนปัจจัยภายนอกให้ติดตามมาตรการของประเทศจีน ที่จะออกมา จะมีผลกับตลาดหุ้นไทย ดัชนีมีแนวรับที่แข็งแกร่ง 1,020 จุด และแนวต้าน 1,050 จุด 
ขณะที่ หุ้นน้องใหม่ตัวสุดท้ายปีนี้ คือ ผลธัญญะ ( PHOL ) เข้าซื้อขายวันแรก (9 ธ.ค.) แรงเกินคาดให้ผลตอบแทนเกิน 120 % จากราคาจอง 3.60 บาท  เนื่องจากภาวะตลาดเปิด ทำให้หุ้นไอพีโอ ซึ่งเป็นหุ้นที่เสนอขายนักลงทุนครั้งแรก ได้รับความนิยมอย่างหนัก  ลูกค้าแย่งกันจนจำนวนหุ้นไม่พอจัดสรร 
"หุ้นใหม่ ผลธัญญะ ราคาเหนือจองเกินความคาดหมายมาก ซึ่งขณะนี้ราคาสูงเกินกว่ามูลค่า โบรกเกอร์หลาย ๆ เจ้าให้ไว้ 5.60 บาท เท่านั้น"นายจักรกริช กล่าว 
ทั้งนี้หุ้น PHOL ปรับตัวขึ้นไปสูงสุด 9 บาท เหนือจอง 5.4 บาท หรือ 150 % และปิดที่ 7.25 บาท เหนือจอง 3.65 บาท หรือ  101.39 % มูลค่าซื้อขาย 928.12  ล้านบาท